Asian Dub Foundation

Asian Dub Foundation britainiar musika electroniko-taldea da, rock instrumentuak erabiliz —punkaren eragina adierazteko— breakbeat, dub, dancehall eta ragga nahasten dituena.

 Biografia 
Taldea 1993an sortu zen, Identical Beat dokumentalaren ondorioz. Filma Londresko Farringdon Community Music Housen grabatu zuten eta asiar umeei musikaren oinarrizko teknologia irakasteari buruzkoa zen. Aniruddha Das irakasleak, John Pandit gazte-langileak eta Deeder Zaman 14 urteko bengaliar raperoak Asian Dub Foundation izeneko sound systema sortu zuten.

Lehendabiziko maketei esker, "Nation Records" diskoetxearekin kontratua izenpetu eta Conscious izeneko lehen EP grabatu zuten 1994an. EP horretan punk to ambient eta bengaliar folk abestien eragina nabaria zenSharma, Samjay; Hutnyk, John; Sharma, Ashwani "Dis-orienting Rhythms: Politics of the New Asian Dance Music" Londres: Zed Books Ltd. .. Lehen kanta arrakastatsua Rebel Warrior izan zen, 1920ko hamarkadan Kazi Nazrul Islam bengaliar poetak idatzitako Bidrohi poeman oinarritutaHutnyk, John: "Culture Move: On Asian Dub Foundation".

Bigarren albumak Rafi's Revenge zuen izena; besteak beste, Naxalite abestian Indiako naxalita ideologia goretsi zuten hor.

2001ean, La Haine eta 2004an La Bataille d'Alger filmetarako soinu-bandak egin zituzten. Tartean, 2003an Enemy of the Enemy albuma argitaratu zuten, Sinéad O'Connorren lankidetzaz. Urte hartan, 100.000 ikusleren aurrean aritu ziren Dordoinako Larzac herrian, José Bové laboraria omentzeko kontzertu batean.

2006ko irailean, Gaddafi: A Living Myth dub/punk opera estreinatu zuten Londresko Coliseum antzerkian. 2007ko udaberrian Timefreeze 1995-2007 bilduma atera zuten, Public Enemy taldeko Chuck D-ren laguntzaz. Hurrengo urtean Punkara izeneko albuma kaleratu zuten.

 Diskografia 
 Albumak 
 Asian Dub Foundation 
 Zbk. Izena Urtea Postua(UK Albums Chart) Oharra01Facts and Fictions199502R.A.F.I.1997Frantzian bakarrik argitaratua03Rafi's Revenge1998#2004Conscious Party1998Frantzian bakarrik argitaratua05Community Music2000#2006Frontline 1993-1997: rarities and remixes200107Enemy of the Enemy2003#8108Live: Keep Bangin' on the Walls2003 (CD)09Tank200510Time Freeze 1995/2007: The Best Of2007 (CD)11Punkara 2008 (CD)

 Dr. Das 
 Emergency Basslines (2006)

 Deeder Zaman 
 Minority Large (2008) (Japonian soilik argitaratua)

 Ghetto Priest 
 Vulture Culture
 Beyond Flesh

 Singleak 
 Urtea Abestia Postua(UK Singles Chart) Oharra1997 "Naxalite" #1121998 "Free Satpal Ram" #561998 "Buzzin'" #311998 "Black White" #522000 "Real Great Britain" #412000 "New Way, New Life" #492003 "Fortress Europe" #572003 "1000 Mirrors" #81Sinéad O'Connorrekin batera

 DVDak 
 Asian Dub Foundation live: Asian Dub Foundation live (DVD) (2003)

 Erreferentziak 

 Kanpo estekak 
 Webgune ofiziala

Kategoria:Ingalaterrako musika taldeak
Kategoria:Erresuma Batuko rock musika taldeak
Kategoria:Rap musika taldeak
Kategoria:Reggae musika taldeak
Kategoria:1990eko hamarkadako musika taldeak
Kategoria:2000ko hamarkadako musika taldeak
Kategoria:Londresko musika taldeak